ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

....ซามูไร บอนด์
ทุจริตจัดซื้อใบยาสูบ 64 ล้านบาทยังหาตัวคนทำผิดไม่ได้ งานนี้คงต้องแยกเป็นสองส่วน คือ ส่วนของฝ่ายบริหารนโยบาย คือบอร์ดที่มาจากทั้งซีกกระทรวงการคลังและฝ่ายการเมือง ที่ส่งคนเข้ามาสูบ อีกส่วน คือ ฝ่ายบริหารที่เป็นพนักงาน คงต้องไล่ชื่อดูตั้งแต่ผู้อำนวยการลงมา
...l...วงในบอร์ดยาสูบเล่าว่า ช่วง 89 ปีก่อนผู้บริหารโรงงานยาสูบมักจะขออนุมัติเงินจากบอร์ดครั้งละ 4050 ล้านบาท เพื่อออกทัวร์ซื้อใบยาสูบในประเทศสหรัฐ โดยยกเหตุผลว่าเป็นความเชี่ยวชาญเฉพาะด้านในการดมใบยา เพื่อหารสชาติที่เหมาะสมกับบุหรี่ไทยๆ โดยช่วงเวลาที่จะซื้อยาสูบคือต้นปี
...l...กรมศุลกากรในยุคของบิ๊กอู้ “สมชัย สัจจพงษ์” ผลงานเฉียบขึ้นเรื่อยๆ เมื่อล่าสุดมีการจับปรับสร้างรายได้เข้าหลวงแล้วกว่า 800 ล้านบาท ถือเป็นอัตราการปรับที่สูงสุดครั้งหนึ่งในประวัติศาสตร์ เพราะเที่ยวนี้ไม่ได้จับปลาซิวปลาสร้อย แต่เป็นปลาใหญ่คือบริษัทรถยนต์ค่ายดัง ถ้าทำได้อย่างนี้ทุกเดือนรับรองภาษีเข้าคลังหลวงไม่ตกซักบาท
...l...วงในกระทรวงการ คลังฟันธงกันแล้วว่า “วินัย วิทวัสการเวช” อธิบดีกรมสรรพากร มีสิทธิพลาดเป้าเก้าอี้ปลัดกระทรวงการ คลัง แทน สถิตย์ ลิ่มพงศ์พันธุ์ ที่จะเกษียณอายุเดือนหน้าสูงมาก ปัญหาก็คือถ้า กรณ์ จาติกวณิช รมว.คลัง เลือกอธิบดีหนุ่มๆ รุ่นใหม่มานั่ง อาจถูกมองว่าไร้ประสบการณ์ ที่สำคัญคือบารมีไม่เกิด งานนี้จึงต้องคิดหนักๆ 
...l...ขณะที่สถิตย์นั้น หลังตรากตรำในงานราชการมานาน เที่ยวนี้น่าจะมีโอกาสได้ปลีกเวลาทำธุรกิจส่วนตัวบ้าง อย่าง “ร้านอาหาร” ก็ถือเป็นหนึ่งในธุรกิจที่หมายตา แต่ที่น่าเห็นใจคือแม้จะเกษียณไปแล้ว ก็อาจมีเรื่องค้างคาต้องเคลียร์กับทาง ป.ป.ช.อีก ในส่วนของภาษีสรรพสามิตธุรกิจโทรคมนาคม